Kristina Şermetowa. Kristina Shermetova (; 1993-yil 25-mayda Ashxobodda tugʻilgan) — turkmanistonlik ogʻir atletikachi. Uning eng yaxshi natijalari Anaxaymdagi ogʻir atletika boʻyicha 2017-yilgi jahon chempionatida kumush medali boʻlgan. Biografiyasi. 1993-yil 25-mayda Turkmaniston poytaxti Ashxobod shahrida tugʻilgan. Bolaligidan sport raqslari bilan shugʻullangan..2007-yilda otasining qiz oʻrtogʻi Ashxobodda qizlar uchun ogʻir atletika maktabi ochgani uchun ogʻir atletika bilan shugʻullana boshlagan. Kristina interyuda quyidagicha izoh bergan: „Men raqsga tushganimni aytsam, koʻpchilik ishonmaydi. Dadamning qiz oʻrtogʻi ogʻir atletika maktabini ochganda, dadam meni ham roʻyxatdan oʻtishimni talab qilgan. Avvaliga menda katta istak yoʻq edi, lekin keyin uning maslahatiga ishondim. Va hozircha qarorimdan afsuslanish uchun hech qanday sabab yoʻq.“ Birinchi murabbiyi—Armen Stepanyan. Faoliyati. Faoliyatidagi birinchi xalqaro muvaffaqiyati 2009-yilgi oʻgʻir atletika boʻyicha 48kg vazn toifasida yoshlar oʻrtasidagi Osiyo chempionatining bronza medali boʻlgan. Kristina jarohatlari tufayli 2015 va 2016-yilgi mavsumlarni oʻtkazib yuborgan. 2017-yil Kristina Şermetowa uchun muvaffaqiyatli boʻlgan. Sportchi ogʻir atletika boʻyicha 2017-yilgi Osiyo chempionatida 53kg vazn toifada uchinchi oʻrin sohibasi va 2017-yil Anaxaymdagi ogʻir atletika boʻyicha jahon chempionatida kumush medalni qoʻlga kiritgan. 2021-yil iyul oyida 2020-yili Yaponiyaning Tokio shahrida boʻlib oʻtadigan Yozgi Olimpiada oʻyinlarida Turkmaniston sharafini himoya qilgan. Ayollar oʻrtasida 55 kg vazn toifasida 6-oʻrinni egallagan.